[{"text_idx": "#000000", "text": "Eksperiment \u2013 na\u0308dal aega toitu ostmata"}, {"text_idx": "#000002", "text": "Ma natuke isegi kahtlen, kas on mo\u0303istlik seda postitust kirjutama hakata, sest seda tehes vo\u0303ib ja\u0308lle kohutav baode isu peale tulla. Kui lo\u0303puni aus olla, siis tegelikult juba tuligi. Need on lihtsalt superhead, aga kuna tainast tuleb mitu korda kergitada, siis see on u\u0308ks neist va\u0308hestest minu retseptidest, mis \u201ceriti lihtsa\u201d kategooriasse ei mahu."}, {"text_idx": "#000003", "text": "Retsepti osa sai mul kirja juba mitu na\u0308dalat tagasi, kui leidsin u\u0308he vaba pa\u0308rastlo\u0303una, mil neid katsetada \u2013 katsetamine ise oli mul meeles mo\u0303lkumas ammu, sest mo\u0303nusalt ta\u0308idetud bao kuklid meeldivad mulle va\u0308ga. Balti jaamas on va\u0308ga mo\u0303nusad eksemplarid mu\u0308u\u0308gil igapa\u0308evaselt ning Telliskivis ta\u0308navatoidufestivalil ka\u0308is kohal ka u\u0308ks La\u0308ti baomeister. Aga no ise tehtud on ju ikka ha\u0308sti tehtud ja kui ajakulu va\u0308lja ja\u0308tta, siis tegelikult ei ole see hirmus keeruline."}, {"text_idx": "#000004", "text": "Asja teeb huvitavaks see, et tainas kergitatakse ko\u0303igepealt pa\u0308rminga ning ja\u0308rgmiseks tuleb ma\u0308ngu ka ku\u0308psetuspulber. Tundub alguses veider, aga tegelikult ta\u0308itsa toimis. Loomulikult ei tulnud minu kuklid nii ta\u0308iuslikud, kui proffide ka\u0308e all, aga maitsega olen a\u0308a\u0308rmiselt rahul. Kindlasti oleks aurutamise protsess lihtsam, kui oleks olemas o\u0303ige bambusest aurutaja. Ku\u0308ll aga saab tegelikult ka koduste vahenditega hakkama. Allpool retseptis on kirjeldatud, millise lahenduse mina ko\u0308o\u0308gis leiduvatest vahenditest valmis meisterdasin \ud83d\ude42"}, {"text_idx": "#000005", "text": "Ta\u0308idisega on tegelikult lihtne \u2013 seened saavad valmis kiiresti ja maitsevad koos hoisin kastmega u\u0308lisuperha\u0308sti. Mina meisterdasin juurde veel ka punasest kapsast salati ja sibula-koriandri o\u0303li. Kummaski midagi hirmus keerulist ei ole, seega soovitan need igal juhul samuti plaani vo\u0303tta. Ja loomulikult vo\u0303ib kuklite vahele sa\u0308ttida mida iganes, mis parasjagu isutab, olgu see siis taimne vo\u0303i na\u0308iteks mo\u0303ni rebitud liha vo\u0303i eelmise pa\u0308eva praeja\u0308a\u0308gid."}, {"text_idx": "#000008", "text": "Umbes 250 g punast kapsast 3 vart sellerit 1 suurem roheline sibul Peota\u0308is koriandrit 0,5 sidruni mahl 1 spl mahedamaitselist o\u0303li 2 kuivatatud ts\u030cillit (pane va\u0308hem, kui vu\u0308rts ei meeldi) Soola"}, {"text_idx": "#000009", "text": "4 spl mahedamaitselist o\u0303li Punt koriandrit 1 suurem roheline sibul Suts soola"}, {"text_idx": "#000011", "text": "Rebi seened ribadeks ning sega hoisini ning sidrunimahlaga la\u0308bi ja ja\u0308ta va\u0308hemalt pooleks tunniks seisma. Kuklite ku\u0308psemise ajal prae kuumal pannil o\u0303li sees mo\u0303nusalt kro\u0303bedaks."}, {"text_idx": "#000012", "text": "Ribasta punane kapsas nii o\u0303hukeselt, kui va\u0308hegi suudad, haki peenelt hulka seller, sibul ja koriander. Maitsesta sidrunimahla, soola ja ts\u030cilliga, lisa o\u0303li ja mudi ko\u0303ik ka\u0308te vahel korralikult la\u0308bi ning ja\u0308ta see va\u0308hemalt pooleks tunniks seisma, et maitsed u\u0308htlustuda saaksid."}, {"text_idx": "#000013", "text": "Haki umbes pool sibulat alates valgest osast u\u0308lio\u0303hukesteks viiludeks ning to\u0303sta ko\u0303rvale. U\u0308leja\u0308a\u0308nud sibul ning koriander haki ja\u0308medalt ning seeja\u0308rel surista koos o\u0303liga saumikseri abil u\u0308htlaseks. Maitsesta soolaga ning sega sisse o\u0303hukesed sibulaviilud."}, {"text_idx": "#000014", "text": "Kui sul aurutit ei ole, minul na\u0308iteks pole, siis see ei ole maailma lo\u0303pp. Selle asemel vo\u0303tsin suure poti, sa\u0308ttisin selle po\u0303hja madala kuumakindla kausi ning kallasin potti kuuma vee nii, et kausi u\u0308lemine a\u0308a\u0308r ja\u0308i napilt kuivaks. Seeja\u0308rel sa\u0308ttisin potti kausi peale tavalise puidust korvi ning oligi kodukootud aurutaja valmis."}, {"text_idx": "#000015", "text": "O\u0308o\u0308ra\u0308nnak ja u\u0308sna tervislikud kaerahelbeku\u0308psised\nKuidas ku\u0308psetada iga kord ta\u0308iuslik pardifilee"}, {"text_idx": "#000016", "text": "O\u0308o\u0308ra\u0308nnak ja u\u0308sna tervislikud kaerahelbeku\u0308psised"}, {"text_idx": "#000017", "text": "Kuidas ku\u0308psetada iga kord ta\u0308iuslik pardifilee"}, {"text_idx": "#000019", "text": "Food Blog ThemePowered by WordPress"}]